જેતપુર તાલુકાના મેવાસા, કેરાળી, જાબુંડી, લુણાગરા, રબારીકા, જેપુર, નાના ભાદરા મોટા ભાદરા તેમજ મોટા ભાદરા જેવા આઠ ગામોના ખેડૂતોની ૩૬૫૦ હેકટર ખેતીની જમીનના સિંચાઈ માટે ઇસ 1984માં છાપરવાડી નદી પર છાપરવાડી-૨ ડેમ બનાવવામાં આવ્યો હતો,આ ડેમની પાણી સંગ્રહ શક્તિ 585 એમસીએફટી ફૂટ છે જે ડેમ છેલ્લા ત્રણ વર્ષથી નહિવત વરસાદને કારણે ઉનાળાની શરૂઆતમાં જ તળિયા ઝાટક થઈ જતો જેમાય ગત વર્ષ તો ચોમાસામાં પણ તળિયા ઝાટક જ રહ્યો હતો જેથી સરકારે સુજલામ સુફલામ યોજના અંતર્ગત ડેમમાં કાંપ કઢાવતા ડેમની પાણીની સંગ્રહ શક્તિ વધી હતી જેમાં ચાલુ ચોમાસએ સારા વરસાદને કારણે આ તળિયા ઝાટક રહેલ ડેમમાં સારી એવી જળરાશી એકત્રીત થઈ ગઈ હતી તેમાં છેલ્લા બે દિવસથી ડેમના ઉપરવાસના વિસ્તારમાં ભારે વરસાદથી ડેમ ગત મોડી રાતે ઓવરફ્લો થઈ જતા ડેમનો એક દરવાજો અડધો ફૂટ ખોલવામાં આવ્યો હતો.